Nyhedsbrev april 2023

Så kom foråret langt om længe. På Kristianslyst nyder vi lyset, solen, det lidt varmere vejr og de smukke

farver i parken.

Vi begynder at være mere udenfor. Beboerne inviteres på gåture, kaffe udenfor og cykelture. Vi er så heldige at have nogle skønne frivillige, der kommer og tilbyder cykelture.

Vores indsamling til en ny cykel går rigtig godt. TUSIND tak for alle donationer. Vi er snart i mål. Og vi glæder os rigtig meget til at kunne tage cyklen i brug. Med den ny Side by side cykel er vores håb at endnu flere kan komme ud på cykel. Vi håber de pårørende har lyst til at køre en tur med deres kære.

Træningen til Stafet for livet 17/6 og Royal Run 25/5 er gået i gang. Vi går og cykler allerede nu for at komme i form til arrangementerne. Mest af alt glæder vi os til et par festlige dage, hvor vi håber på rigtig mange besøgende. Alle er meget velkommen til at deltage begge dage

Vi har hen over vinteren taget afsked med nogle beboere og sagt velkommen til nye beboere og pårørende.

Ledelsesmæssigt er kabalen også gået op på hele ældreområdet. Det betyder, at Maja fortsætter som assisterende leder fra 1. januar 2024, og at Lise fortsætter som centerleder.

Mange hilsner

Maja og Lise